**TRGOVAČKO-UGOSTITELJSKA ŠKOLA, KARLOVAC**

Radićeva 8 i 10

47000 Karlovac

MB: 03790100

OIB: 96309520796

RKP: 19167

Razina: 31, Razdjel: 000

Djelatnost: 8532, Tehničko i strukovno srednje obrazovanje

**BILJEŠKE UZ FINANCIJSKI IZVJEŠTAJ**

**OD 01. SIJEČNJA DO 31. PROSINCA 2023. GODINE**

Trgovačko-ugostiteljska škola, Karlovac posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18 , 98/19, 64/20 i 151/22) i Statutom škole. Škola obavlja, kao osnovnu djelatnost odgoj i obrazovanje učenika i odraslih polaznika za stjecanje srednje stručne spreme, niže stručne spreme, osposobljavanje i usavršavanje u programima: ekonomije, trgovine i poslovne administracije i turizma i ugostiteljstva. Škola izvodi nastavni plan i program u četverogodišnjem i trogodišnjem trajanju za stjecanje srednje stručne spreme u programu: komercijalist, turističko-hotelijerski komercijalist, prodavač, kuhar, slastičar, konobar i tehničar posluživanja.

Godišnji financijski izvještaji Trgovačko – ugostiteljske škole, Karlovac sastavljeni su nakon što su proknjižene sve poslovne promjene, događaji i transakcije za razdoblje siječanj - prosinac 2023.g, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN 03/15, 93/15, 135/15, 02/17, 28/17, 112/18, 126/19, 145/20, 32/21 i 37/22) u zakonom određenim rokovima, što za proračunske korisnike jedinica lokalne i područne samouprave znači predaju do 31. siječnja 2023. godine.

Osoba odgovorna za sastavljanje financijskih izvještaja je voditeljica računovodstva Irena Jovanović, a odgovorna osoba za predaju financijskih izvještaja je ravnatelj Damir Pleša dipl.ing.

**BILJEŠKE UZ PR-RAS**

**Prihodi poslovanja**

Trgovačko-ugostiteljska škola, Karlovac ostvarila je u 2023. godini prihode iz slijedećih izvora:

1. Kamate po viđenju Zagrebačke banke
2. Prihode od projekata EU
3. Prihode od Ministarstva znanosti i obrazovanja
4. Prihode od županijskog proračuna
5. Prihode od prodanih proizvoda i pruženih usluga – vlastiti prihodi
6. Prihodi od donacija
7. Prihodi za sufinanciranje troškova stručnih suradnika
8. Ostali prihodi

**ŠIFRA 6361:**  Prihodi od Ministarstva znanosti i obrazovanja u iznosu od 1.212.662,02 eura, korišteni su za plaće , naknade zaposlenika ostvarene su 17,9 % više u odnosu na prethodnu godinu zbog povećanja osnovice i privremenog dodatka.

**ŠIFRA 6362:** Prihodi od uplate Ministarstva znanosti i obrazovanja za kupnju školske lektire, kupnju udžbenika djeci koji su članovi kućanstva zajamčene minimalne naknade te 11% izvora 503 po projektu „Mreža kom5tentosti“ za građevinske radove. Veliki porast u 2023, godini je nastao radi projekta koji se odnosi na građevinske radove i knjiži se 11% na izvor 503.

**ŠIFRA 6381:** Pomoći temeljem EU sredstava za financiranje projekta RCK RECEPT u iznosu 218.480,92 eura i projekta „ Innovate snd participate in digital and green transition of VET and Tourism“ u iznosu 19.660,00 eura. U 2023. godini smanjenje je od 16% u odnosu na 2022. godinu, nastalo je radi završetka projekta RCK RECEPTA.

**ŠIFRA 6382:** Kapitalne pomoći temeljem prijenosa EU sredstava odnosi se na projekt Mreža kom5tentosti- građevinske radove i knjiži se 89% na izvor 560.

**ŠIFRA 6413:** Kamata po viđenju za sredstva na žiro računu u iznosu od 0,60 eura , manja su od 2022. godine za 53,8% jer su se dobiveni namjenski novci od EU projekta trošili u 2023. godini.

**ŠIFRA 6526:**  Prihodi od uplate za sufinanciranje troškova službenih putovanja stručnim suradnicima u iznosu od 929,20 eura namjenski su utrošeni. Povečani su u 2023. godini u odnosu na 2022. godinu za 70,2% zbog toga što je u ovoj godini bilo više terenskih nastava nego 2022. godine.

**ŠIFRA 6614 I 6615:** Ostvareni su vlastiti prihodi od maloprodaje u trgovini „Štacun pri Gambonu“ u iznosu od 4.236,82 eura i ugostiteljskih usluga restorana „Pod starimi krovovi“ u iznosu od 98.683,12 eura. Ukupni indeks manji je u odnosu na 2022. godinu za 16,2% radi radova koji se cijelu godinu odvijaju na infrastrukturi.

**ŠIFRA 6631:** Tekuće donacije u iznosu 3.423,57 eura namjenski su utrošene.

**ŠIFRA 6632**: Kapitalne donacije u iznosu 1.000,00 eura odnose se na donaciju 10 kompjutera od Hrvatske poštanske banke.

**ŠIFRA 6711:** Prihodi ostvareni od Karlovačke županije za sufinanciranje tekućih rashoda u iznosu od 181.679,83 eura. realizirani su 100% i veći su u odnosu na 2022. god. za 5,7%.

**ŠIFRA 6712:** Prihodi županije za financiranje nefinancijske imovine u iznosu od 1.118.474,79 eura, utrošeni su na ulaganje u zgradu Radićevu 12 (priključak na toplanu 3.313,69 eura), za građevinske radove za rekonstrukciju objekta (Oružana u iznosu 332.000,00 eura) po projektu Mreže kom5tentosti, kupnju specijalizirane opreme po projektu RCK RECEPT u iznosu 782.911,10 eura i za licencu infomare 250,00 eura.

**ŠIFRA 6:**  Ukupno ostvareni prihodi u 2023. godini iznose 3.331.256,85 eura tj. prihodi su veći u odnosu na 2022. g. za 90,8 %.

**Rashodi poslovanja**

Ukupni rashodi iznose 3.273.426,47 eura, veći su u odnosu na 2022. g. za 108,7 %.

**ŠIFRA 31**: Najveći udio u ukupnim rashodima čine rashodi za plaće za zaposlene i u 2023. godini su veći za 26,2% u odnosu na 2022. godinu.

**ŠIFRA 32:** Materijalni rashodi su veći za 42,8% u odnosu na prošlu godinu. Ukupno su veći, ali unutar pojedinih vrsta ima odstupanja. Povećana je naknada za službena putovanja po projektu RCK RECEPT. Troškovi energije smanjeni su za 31,8% u odnosu na prošlu godinu iz razloga manjih računa energenata zbog Uredbe Vlade RH. Sitni inventar i auto gume iznose 133.487,97 eura a odnosi se na projekt RCK RECEPT. Službena i radna odjeća su veći za 256,4% od prošle godine. Kupila se radna odjeća suradnicima u nastavi (kuharima i konobarima). Nabavka se vrši prema planu i rasporedu iz Pravilnika o radu škole. Troškovi usluge promidžbe i informiranja su u 2023. godini veći za 135,3% u odnosu na prošlu godinu radi promoviranja novog upisnog programa „ Tehničar posluživanja“, troškova radio reklame i usluga snimanja i montaže video materijala. Komunalne usluge su manje u 2023. godini za 12,5% radi radova koji se odvijaju na infrastrukturi, nepristupačnost odvoza komunalnog otpada neko vrijeme. Intelektualne i osobne usluge su u 2023. godini veće za 50,6% radi usluga poslova koordinatora zaštite na radu, stručnog nadzora i projektantskog nadzora nad rekonstrukcijom zgrade „ORUŽANE“ pod projektom „Mreža kom5entnosti“.Smanjen je broj učenika koji su polazili stručnu praksu u školskom kabinetu zbog dužih bolovanja mentora/voditelja prakse te su učenici raspoređeni u druge objekte van škole i zato je u 2023.godini manje isplaćeno 43,4%. Reprezentacija je za 57,8 % veća u odnosu na 2022. godinu zbog projekata koji se provode; RCK RECEPT I Innovate snd participate in digital and green transition of VET and Tourism. Pristojbe su veće u 2023. godini za 50,5% u odnosu na prošlu godinu radi isplaćenih pravomoćnih presuda. Ostali nespomenuti rashodi poslovanja iznose 4.717,93 eura i povećani su radi plaćanja usluge pripreme i provedbe postupka nabave u sklopu projekta RCK RECEPT a odnosi se na sitni inventar, specijaliziranu opremu i informatičku opremu.

**ŠIFRA 34:** Financijski rashodi su povećani za 25,4% zbog povećanih usluga platnog prometa i iskazanih zateznih kamata na isplate po sudskim presudama.

**ŠIFRA 4:** Rashodi za nabavu nefinancijske imovine uvećani su u odnosu na 2022. god za 534,1% zbog građevinskih radova Oružane po projektu Mreža kom5entnosti u iznosu 674.975,99 eura, kupljena je kučica za skladištenje alata škole u iznosu 729,31 euro, licenca infomare u vrijednosti 250,00 eura. Računala i računalna oprema u ukupnoj vrijednosti 81.601,84 eura. (donacija kompjutera 1000,00 eura, projekt RCK RECEPT u iznosu 74.875,31 eura, računala za nove učionice 5.726,53eura). Uredski namještaj u ukupnom iznosu 4.646,15 eura, zamrzivač 1.758,58 eura , perač visokotlačni i usisavači za održavanje škole u iznosu 861,31 euro, specijalizirana oprema u vrijednosti 782.911,10 eura kroz projekt RCK RECEPT i knjige za knjižnicu 588,07 eura.

Na **ŠIFRI X001:** je iskazan višak prihoda nad rashodima od redovnog poslovanja u iznosu od 1.606.152,73 eura

Na **ŠIFRI Y002:** iskazan je manjak prihoda od nefinancijske imovine u iznosu 1.548.322,35 eura.

PR-RAS početno stanje razreda 1 podskupine 11 bilo je za 0,02 eura manje od stanja u Bilanci, pa je isti ispravljen na točno stanje po Bruto bilanci odnosno za 0,02 euro veći.

Ukupni rashodi i izdaci u 2023. godini su 3.273.426,47 eura.

Na sjednici Školskog odbora 31.01.2024. godine predlaže se donošenje Odluke o prihvaćanju završnog računa za 2023. godinu i raspodjela ostvarenog viška prihoda od redovnog poslovanja na pokriće manjka prihoda od nabave nefinancijske imovine, a ostatak viška prihoda nad rashodima, u iznosu od 135.821,84 eura, biti će preneseno u 2024. godinu , te će se prvim rebalansom financijskog plana utvrditi namjena njegovog trošenja.

Napominjemo da smo u toku formiranja financijskog rezultata proknjižili obvezne korekcije utvrđenog manjka nefinacijske imovine i viška od poslovanja za prihode dobivene za financiranje kapitalnih ulaganja.

**BILJEŠKE UZ BILANCU**

Struktura Bilance:

„0“ nefinancijska imovina 2.965.635,60 eura

„1“ financijska imovina 328.814,69 eura

**Ukupna aktiva: 3.294.450,29 eura**

„2“ obveze 187.651,62 eura

„9“ vlastiti izvori 3.106.798,67 eura

**Ukupna pasiva: 3.294.450,29 eura**

Na **ŠIFRI 1112:** evidentirano je stanje na žiro računu škole u iznosu od 148.272,25 eura.

Na **ŠIFRI 16:** evidentirana su potraživanja za prihode od poslovanja u iznosu od 6.075,40 eura, a odnose se na potraživanja od kupaca iz prethodne godine.

Na **ŠIFRI 193** iskazana su potraživanja od Ministarstva znanosti i obrazovanja za obračun plaća za 12. mjesec 2023. g., u iznosu od 109.942,15 eura.

Na **ŠIFRI 2** iskazane su obveze u iznosu od 187.651,62 eura, a odnose se na račune dobavljača dobivene u 2023. godini, koji su teretili rashode za 2023. godinu u iznosu od 10.211,04 eura za materijalne rashode, obveze za nefinancijsku imovinu 2.177,50 eura, obveze za isplatu plaće za 12/2023 u iznosu od 110.587,24 eura i ostale tekuće obveze u iznosu od 64.675,84 eura, a odnose se na bolovanje na teret HZZO-a, obveze za trošarine, za PDV i obveze za predujam (posudba vlastitih sredstva za plaćanje računa od projekta RCK RECEPT).

239 ostale tekuće obveze manje su po Bruto bilanci za 0,03 eura od prenesenog početnog stanja u kompletu obrasca pa su time i ukupne obveze klasa 2 manje za 0,03 eura. U bilancu i u obveze upisani sutočni podaci iz poslovnih knjiga.

Preneseni višak po izvoru 03 iz prethodnih godina uvećan je za 3.353,91 eura zbog ispravka iz prethodnih godina koji su se pojavili u početnom stanju iz 2023.

Iznos ukupne aktive i pasive iznosi 3.294.450,29 eura

Izvanbilančani zapisi **šifra 991** i **996** odnosi se na isporuku 2 komada interaktivnih zaslona i 15 komada računala od Ministarstva znanosti i obrazovanja.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Šifra 09 Obrazovanje – Srednjoškolsko obrazovanje – Više srednjoškolsko obrazovanje obuhvaća prema funkcijskoj klasifikaciji rashode poslovanja i rashode za nabavu nefinancijske imovine koji u 2023. godini iznose 3.273.426,47 eura.

Početno stanje predhodnog razdoblja RAS-FUNKCIJSKOG povećano je za 0,01 euro kako bi se uskladilo sa PR-RASOM.

**PROMJENE U VRIJEDNOSTI I OBUJMU IMOVINE I OBVEZA**

Iznos smanjenja odnosi se na rashodovanje imovine koja ima sadašnju vrijednost.

U školi je na dan 31.12.2023. godine zaposleno 64 djelatnika i to: ravnatelj, 36 nastavnika (26 na neodređeno (5 na nepuno), 10 na određeno (9 na nepuno)), 8 strukovnih učitelja (1 na neodređeno nepuno), 9 suradnika u praktičnoj nastavi (1 na određeno puno), 3 stručna suradnika , 4 administrativna radnika i 3 pomoćno-tehničkog osoblja.

Uspoređujući poslovanje Trgovačko – ugostiteljske škole za 2023. godinu u odnosu na 2022. godinu, vidljivo je da su prihodi i primici veći za 90,8 % i rashodi su veći za 108,70 % u odnosu na 2022. godinu, što ukazuje na savjesno poslovanje u okviru raspoloživih mogućnosti, a da se novim ulaganjem i održavanjem i dalje poboljšavao standard učenika kao i uvjeti rada zaposlenih. Usporedba realizacije prihoda i rashoda za 2023. godinu ukazuje na realno planiranje, jer je realizacija na 3. razini u okviru plana.

U Karlovcu, 31. siječanj 2023. g. Ravnatelj

. Damir Pleša dipl.ing.